Plaukuotoji skruzdėlė

Plaukuotoji skruzdėlė (Formica lugubris) – vidutinio dydžio, apie 1 cm ilgio, skruzdėlė iš Formica genties Formica gentis , Formica skruzdėlės  Formicinae pošeimio.

 Aprašymas 

Šios skruzdėlės yra rudos spalvos, su juodu pilveliu. Priklausomai nuo geografinio rajono, yra spalvinių skirtumų. Vabzdžių kūnas padengtas plaukeliais. Gyvena didelėse kolonijose – iki 1 mln. individų. Stato didelius kupolinius skruzdėlynus (iš spyglių, šakelių). Naudingos plėšrūnės, naikinačios miškų kenkėjus.

 Paplitimas 
Paplitusios Europoje, Sibire, Tolimuosiuose Rytuose. Gyvena spygliuočių ir mišriuose miškuose, ypač tinkami tankūs eglynai. Kai kuriose šalyse įtrauktos į nykstančių rūšių sąrašą. Pvz., Lenkijoje dėl intensyvaus miškų kirtimo šios skruzdėlės įrašytos į Raudonąją knygą Pavojus plaukuotosioms skruzdėlėms Lenkijoje .

 Klasifikacija 

Šios skruzdėlės priskiriamos grupei rudųjų miško skruzdėlių, tarp kurių:
 Raudonoji skruzdėlė (Formica sanguinea),
 Tamsiarudė miško skruzdėlė (Formica fusca),
 Raudongalvė skruzdėlė (Formica truncorum),
 Rudoji miško skruzdėlė (Formica rufa),
 Mažoji miško skruzdėlė (Formica polyctena),
 Šiaurinė miško skruzdėlė (Formica aquilonia).
1996 m. išskirta nauja rūšis-dvynė Formica paralugubris B. Seifert (1996). „Formica paralugubris nov. spec. — a sympatric sibling species of Formica lugubris from the western Alps (Insecta: Hymenoptera: Formicoidea: Formicidae)“ Reichenbachia 31: 193—201 p. .
 Šaltiniai 

 Nuorodos 

 Formica lugubris
 Formica lugubris aprašymas (rusų k.)

Kategorija:Skruzdėlės